**LĒMUMS**

Liepājā

|  |  |
| --- | --- |
| 2022.gada 22.decembrī |  Nr.466/16(prot. Nr.16, 42.§) |

Par pašvaldībai piederošā zemesgabala

Ploču ielā 12A, Liepājā 1/4 domājamās

daļas cenas apstiprināšanu

Pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 3.punktu, 8.panta otro un trešo daļu, 37.panta pirmās daļas 4.punktu un 44.1 pantu, Liepājas valstspilsētas pašvaldības domes 2022.gada 13.oktobra lēmumu Nr.372/14 "Par apbūvēta zemesgabala Ploču ielā 12A 1/4 domājamās daļas nodošanu atsavināšanai", sertificēta nekustamā īpašuma vērtētāja SIA "Vindeks" (kvalifikācijas sertifikāts Nr.25) 2022.gada 21.oktobra nekustamā īpašuma Ploču ielā 12A, Liepājā 1/4 domājamās daļas vērtējumu, sertificētas nekustamā īpašuma vērtētājas Anitas Vēdiķes (kvalifikācijas sertifikāts Nr.76) 2022.gada 25.novembra nekustamā īpašuma Ploču ielā 12A, Liepājā 1/4 domājamās daļas vērtējumu, ņemot vērā, ka saskaņā ar Publiskas personas finanšu līdzekļu un mantas izšķērdēšanas novēršanas likuma 3.panta 2.punktu manta ir atsavināma par iespējami augstāku cenu, un izskatot Liepājas valstspilsētas pašvaldības domes pastāvīgās Finanšu komitejas 2022.gada 15.decembra lēmumu (sēdes protokols Nr.13), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederoša apbūvēta zemesgabala Ploču ielā 12A, Liepājā (kadastra Nr.1700 014 0289) 1/4 domājamās daļas pārdošanas cenu 1900 EUR (viens tūkstotis deviņi simti *euro*).

2. Noteikt, ka pircējs samaksu par lēmuma 1.punktā minēto Liepājas valstspilsētas pašvaldībai piederošo apbūvētu zemesgabalu veic 100% apmērā viena mēneša laikā no pirkuma līguma noslēgšanas brīža.

3. Uzdot Liepājas pilsētas pašvaldības iestādei "Nekustamā īpašuma pārvalde" sagatavot apbūvēta zemesgabala Ploču ielā 12A, Liepājā 1/4 domājamās daļas atsavināšanas paziņojumu un pirkuma līgumu.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt pirkuma līgumu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai |